**-สำเนา-**

**บันทึกรายงานการประชุมสภาองค์การบริหารส่วนตำบลนาดี**

**การประชุมสมัยสามัญ สมัยที่ 3 ครั้งที่ 2 ประจำปี พ.ศ. 2564**

**วันที่ 25 สิงหาคม 2564 เวลา 09.00 น.**

**ณ ห้องประชุมสภาองค์การบริหารส่วนตำบลนาดี**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุมาลย์ ปลดปลิด | ประธานสภาฯ | สุมาลย์ ปลดปลิด |  |
| 2 | นางสาวแก้วสุดา แก้วโสม | รองประธานสภา อบต.นาดี | แก้วสุดา แก้วโสม |  |
| 3 | นางสาวกัลยรัตน์ ภูกระทาน | ส.อบต. ม. 1 | กัลยรัตน์ ภูกระทาน |  |
| 4 | นางสาวรัศมี ศรีจำปา | ส.อบต. ม. 2 | รัศมี ศรีจำปา |  |
| 5 | นางมลิวรรณ ภูงามเงิน | ส.อบต. ม. 2 | มลิวรรณ ภูงามเงิน |  |
| 6 | นายเกียรติศักดิ์ หาระมี | ส.อบต. ม. 3 | เกียรติศักดิ์ หาระมี |  |
| 7 | นายมงคลพัฒน์ หาระมี | ส.อบต. ม. 3 | มงคลพัฒน์ หาระมี |  |
| 8 | นายบุญทัน ภูงามเงิน | ส.อบต. ม. 4 | บุญทัน ภูงามเงิน |  |
| 9 | นางสาวดวงกมล ภูกิ่งเพชร | ส.อบต. ม. 4 | ดวงกมล ภูกิ่งเพชร |  |
| 10 | นายวัฒนา ภูหวน  | ส.อบต. ม. 5  | วัฒนา ภูหวน |  |
| 11 | นางสาวโสภา ภูสามี | ส.อบต. ม. 6 | โสภา ภูสามี |  |
| 12 | นายเฉลียว สายเสมา | ส.อบต. ม. 6 | เฉลียว สายเสมา |  |
| 13 | นายธนูศิลป์ ภูคงน้ำ | ส.อบต. ม. 8 | ธนูศิลป์ ภูคงน้ำ |  |
| 14 | นายสุดใจ สมบูรณ์ | ส.อบต. ม. 9 | สุดใจ สมบูรณ์ |  |
| 15 | จ่าสิบเอกบุญล้อม ภูสมศรี | ส.อบต. ม. 9 | บุญล้อม ภูสมศรี |  |
| 16 | นางณัฏฐกฤตญา ภูโชคชัย | เลขานุการสภา อบต. นาดี | ณัฏฐกฤตญา ภูโชคชัย |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายอรรถพล ไชยมัฌชิม | ส.อบต. หมู่ 1 | - | ขาดการประชุม |

**ผู้เข้าร่วมการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นางณัฏฐกฤตญา ภูโชคชัย | ปลัด อบต.นาดี ปฏิบัติหน้าที่ นายก อบต.นาดี | ณัฏฐกฤตญา ภูโชคชัย |  |
| 2 | นางอัมภาพร ภูจุไร  | รองปลัดฯ | อัมภาพร ภูจุไร |  |
| 3 | นายยุคนธร ภูโชคชัย | ผอ.กองคลัง | ยุคนธร ภูโชคชัย |  |
| 4 | นายนิพนธ์ กองคำ | ผอ.กองช่าง | นิพนธ์ กองคำ |  |
| 5 | นายเทพพิทักษ์ สุนทรรส | นิติกร | เทพพิทักษ์ สุนทรรส |  |
| 6 | นางสาวสุธิดา หนองภักดี | นักจัดการงานทั่วไป | สุธิดา หนองภักดี |  |
| 7 | นางสาวทรงพรรณ ภูงามเงิน | นักวิเคราะห์ฯ | ทรงพรรณ ภูงามเงิน |  |

**เริ่มประชุม -** เวลา 09.00 น.

 - เมื่อครบองค์ประชุมแล้วประธานในที่ประชุมจุดธูปเทียนบูชาพระรัตนตรัย และประธานกล่าวเปิดประชุมตามวาระต่อไป

**นางณัฏฐกฤตญา ภูโชคชัย** - อ่านประกาศอำเภอยางตลาด เรื่อง ขอขยายระยะเวลาการประชุม

**เลขานุการสภาฯ** สภาองค์การบริหารส่วนตำบลนาดี สมัยสามัญ สมัยที่ 3 ประจำปี พ.ศ. 2564 ตามที่สภาองค์การบริหารส่วนตำบลนาดี ขอขยายระยะเวลาการ ประชุมสภาองค์การบริหารส่วนตำบลนาดี สมัยสามัญ สมัยที่ 3 ประจำปี พ.ศ. 2563 เพื่อพิจารณาร่างข้อบัญญัติงบประมาณรายจ่ายประจำปี งบประมาณ พ.ศ. 2565 แต่เนื่องจากสภาองค์การบริหารส่วนตำบลนา ดี มีข้อหารือและการพิจารณาญัตติของสภาองค์การบริหารส่วนตำบล นาดี จึงไม่สามารถพิจารณาให้แล้วเสร็จตามระยะเวลาที่กำหนด ตั้งแต่ วันที่ 16 สิงหาคม 2564 เป็นต้นไป นั้น

 อาศัยอำนาจตามความนัยมาตรา 55 แห่งพระราชบัญญัติสภา ตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม (ฉบับที่ 7) พ.ศ. 2562 ประกอบกับระเบียบกระทรวงมหาดไทยว่าด้วย ข้อบังคับการประชุมสภาท้องถิ่น พ.ศ. 2547 ข้อ 36 (3) นายอำเภอยาง ตลาด พิจารณาแล้ว เห็นว่าเป็นการจำเป็นเพื่อประโยชน์แห่งองค์การ บริหารสวนตำบล จึงขยายระยะเวลาในการประชุมสภาองค์การบริหาร ส่วนตำบลนาดี สมัยสามัญ สมัยที่ 3 ประจำปี พ.ศ. 2564 ตั้งแต่วันที่ 16 สิงหาคม 2564 เป็นต้นไป ทั้งนี้ มีกำหนดไม้เกิน 15 วัน ณ ห้อง ประชุมสภาองค์การบริหารส่วนตำบลนาดี ประกาศ ณ วันที่ 16 สิงหาคม 2564 ลงชื่อ นายสันติ จัตุพันธ์ นายอำเภอยางตลาด

**ระเบียบวาระที่ 1 - เรื่องประธานแจ้งให้ที่ประชุมทราบ**

**นายสุมาลย์ ปลดปลิด** - เรื่องแรก ก็ขอแจ้งเรื่องของนางทองเส็ง ภูกิ่งแก้ว ซึ่งจากการประชุม**ประธานสภาฯ** ครั้งแล้ว เมื่อวันที่ 13 สิงหาคม 2564 ที่ผ่านมา ผมได้แจ้งเรื่องของนาง ทองเส็ง ให้ที่ประชุมได้รับทราบ ทางฝ่ายบริหารก็ได้ออกไปสำรวจข้อมูล ก็พบว่าทางบ้านของยายทองเส็ง ต้องได้รับการช่วยเหลือ ก็ได้ขอความ ช่วยเหลือไปทาง พมจ. จังหวัดส่วนทางของ อบต.นาดีของเรา ก็เป็นการ ช่วยเหลือโดยการประชุมของคณะกรรมการ การช่วยเหลือประชาชน ซึ่ง ก็ประชุมเมื่อวันที่ 24 สิงหาคม ที่ผ่านมา มติที่ประชุมก็มีมติเป็นเอกฉันท์ ให้ช่วยเหลือได้ตามระเบียบและอำนาจหน้าที่ ครับ ก็ขอขอบคุณทางฝ่าย บริหารเป็นอย่างมาก ที่ช่วยดูแลทุกข์ สุข ของประชาชนเสมอมาครับ ซึ่ง ทาง อบต.นาดี ก็ได้ช่วยกันบริจาคเงินละสิ่งของที่จำเป็น จากพนักงาน ส่วนตำบล ลูกจ้างและพนักงานจ้างของ อบต.นาดี รวมเป็นเงิน 3,800 บาท ครับ

 - เรื่องที่สอง เรื่องท้องถิ่นอำเภอยางตลาดคนใหม่ ซึ่งช่วงโควิดมาก็ไม่ได้ มีการประชุมกับทางอำเภอเลย ผมก็เลยไม่รู้ว่ามีท่านท้องถิ่นอำเภอย้าย มาใหม่ คือนางรุ่งฤทัย สนสุนันท์ ครับ

**มติที่ประชุม** - รับทราบ

**ระเบียบวาระที่ 2**  **- เรื่องรับรองรายงานการประชุมครั้งที่แล้ว**

**นายสุมาลย์ ปลดปลิด** - มีสมาชิกสภาฯ ท่านใดจะแก้ไขข้อความตรงใดอีกหรือไม่ครับ

**ประธานสภาฯ** ถ้าไม่มีผมขอมติที่ประชุมรับรองรายงานการประชุมสภาฯ สมัยสามัญ สมัยที่ 3 ครั้งที่ 1 เมื่อวันที่ 13 สิงหาคม 2564 โปรดยกมือครับ

**มติที่ประชุม** - เห็นชอบ 13 เสียง

 - ไม่เห็นชอบ - เสียง

มีมติรับรองรายงานการประชุมสมัยสามัญ สมัยที่ 3 ครั้งที่ 1 ประจำปี พ.ศ. 2564 เมื่อวันที่ 13 สิงหาคม 2564 มติเห็นชอบเป็นเอกฉันท์

**ระเบียบวาระที่ 3 - กระทู้ถาม**

**ที่ประชุม** - ไม่มี

**ระเบียบวาระที่ 4** **- เรื่องที่คณะกรรมการสภาท้องถิ่นตั้งขึ้นพิจารณาเสร็จแล้ว**

**นายสุมาลย์ ปลดปลิด** 4.1เรื่องของการประชุมของคณะกรรมการแปรญัตติ ตามมติที่**ประธานสภาฯ** ประชุมสภาองค์การบริหารส่วนตำบลนาดี ในการประชุมสภาฯ สมัย สามัญ สมัยที่ 3 ครั้งที่ 1 เมื่อวันที่ 13 สิงหาคม 2564 ได้มีมติคัดเลือก คณะกรรมการแปรญัตติร่างข้อบัญญัติงบประมาณรายจ่ายประจำปี งบประมาณ พ.ศ. 2565 และกำหนดระยะเวลาการยื่นแปรญัตติ ใน วันที่ 16 สิงหาคม 2564 ตั้งแต่เวลา 08.30 น. เป็นต้นไป จนถึงวันที่ 18 สิงหาคม 2564 จนถึงเวลา 16.30 น. และให้คณะกรรมการ แปรญัตติได้ดำเนินการประชุม ในวันที่ 19 สิงหาคม 2564 เวลา 09.00 น. เป็นต้นไป ณ ห้องประชุมสภาองค์การบริหารส่วนตำบล

 นาดี ผลปรากฏว่าไม่มีสมาชิกสภาฯ ท่านใดมายื่นเสนอคำแปรญัตติ และคณะกรรมการแปรญัตติ มีมติที่ประชุม ให้คงร่างเดิมไว้ โดย ไม่มีการแก้ไขหรือเพิ่มเติมในข้อความใดในร่างข้อบัญญัติงบประมาณ รายจ่ายประจำปี งบประมาณ พ.ศ. 2565

**มติที่ประชุม** - รับทราบ

**ระเบียบวาระที่ 5 - เรื่องเสนอใหม่**

**นายสุมาลย์ ปลดปลิด** **5.1 การพิจารณาร่างข้อบัญญัติงบประมาณรายจ่ายประจำปี**

**ประธานสภาฯ งบประมาณ พ.ศ. 2565 วาระที่ 2 ขั้นแปรญัตติ**

 ตามระเบียบกระทรวงมหาดไทย ว่าด้วยข้อบังคับการประชุมสภา ท้องถิ่น พ.ศ.2547 แก้ไขเพิ่มเติม (ฉบับที่ 2) พ.ศ.2554 ข้อ 50 เมื่อ คณะกรรมการแปรญัตติได้พิจารณาแล้ว จะต้องเสนอร่างข้อบัญญัติ นั้นตามร่างเดิมและตามที่มี การแก้ไขเพิ่มเติมพร้อมทั้งรายงานและ บันทึกความเห็นยื่นต่อประธานสภาท้องถิ่น รายงานนั้นอย่างน้อย จะต้องระบุว่าได้มี หรือไม่มี การแก้ไขเพิ่มเติมในตอน หรือข้อใดบ้าง การแปรญัตติและมติคณะกรรมการแปรญัตติเกี่ยวด้วย การแปรญัตติ นั้นเป็นประการใด การสงวนความเห็นของคณะกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่ง รายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวัน ประชุมพิจารณา เว้นแต่กรณีต้องพิจารณาเป็นการด่วน ให้คณะ กรรมการแปรญัตติ ไปร่วมประชุมสภาท้องถิ่นด้วย เพื่อแถลงประกอบ รายงานหรือชี้แจงข้อสงสัยต่าง ๆ เกี่ยวกับรายงานนั้น ข้อ 51 ในการ

 พิจารณาร่างข้อบัญญัติ วาระที่สอง ให้ปรึกษา เรียงลำดับข้อเฉพาะ ที่มีการแปรญัตติหรือที่ ลงมติเป็นอย่างอื่น ถ้าที่ประชุมสภาท้องถิ่น

 ลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติ ขอเปลี่ยนแปลงมตินั้นอีกถ้า ข้อความในข้อใดที่ได้มีมติไปแล้วขัดแย้งกันหรือบกพร่องในสาระ สำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะ กรรมการแปรญัตติในเรื่องใหม่ขึ้นอีก ในกรณีที่มีมติส่งปัญหาไป ให้คณะกรรมการแปรญัตติพิจารณาใหม่ดังกล่าวแล้ว การพิจารณา เฉพาะข้อนั้นๆ เป็นอันระงับไว้ก่อน แต่ถ้าไม่เป็นการขัดข้องที่จะ พิจารณาข้ออื่นๆ ต่อไป สภาท้องถิ่นอาจลงมติให้พิจารณาจนจบร่าง ข้อบัญญัติก็ได้ถ้าข้อขัดแย้งหรือข้อบกพร่องตามวรรคสามเกิดขึ้นใน การพิจารณารวดเดียว ที่ประชุมภาท้องถิ่นจะลงมติให้ดำเนินการตาม ความในวรรคสามก็ได้เมื่อคณะกรรมการแปรญัตติได้ยื่นรายงานการ พิจารณาข้อที่ได้ระงับไว้นั้นตามวรรคสามแล้ว ให้ประธานสภาท้องถิ่น ส่งรายงานนั้นให้แก่สมาชิกสภาท้องถิ่น ไม่น้อยกว่ายี่สิบสี่ชั่วโมงก่อน วันนัดประชุม เว้นแต่กรณีต้องพิจารณาเป็นการด่วนในการประชุมต่อ วาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

 ข้อ 58 ญัตติร่างข้อบัญญัติงบประมาณ ให้ผู้บริหารท้องถิ่นยื่น ต่อสภาท้องถิ่นตามแบบและวิธีการภายในระยะเวลาที่กำหนดไว้ใน ระเบียบกระทรวงมหาดไทยว่าด้วยวิธีการงบประมาณ

 ข้อ 59 การแปรญัตติร่างข้อบัญญัติงบประมาณ จะกระทำได้เฉพาะ การขอลดรายจ่ายหรือการขอลดจำนวนเงินที่ขออนุมัติจ่าย และต้องมี จำนวนสมาชิกสภาท้องถิ่นรับรองเช่นเดียวกับการเสนอญัตติ

 คำแปรญัตติให้เสนอล่วงหน้าเป็นหนังสือต่อประธานคณะกรรมการ แปรญัตติ ภายในระยะเวลาที่สภาท้องถิ่นกำหนด ตามข้อ 45 วรรค สาม และข้อ 49 วรรคหนึ่ง

 ข้อ 60 ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือ เปลี่ยนแปลงความประสงค์ของจำนวนเงินที่ขออนุมัติจ่ายเว้นแต่จะได้ รับคำรับรองจากผู้บริหารท้องถิ่น หรือคำแปรญัตตินั้นผู้บริหารท้องถิ่น เป็นผู้แปรญัตติ

 และตามรายงานการประชุมของคณะกรรมการแปรญัตติ ได้ ประชุมเสร็จสิ้นแล้ว เมื่อวันที่ 19 สิงหาคม 2564 เวลา 09.00 น. เป็นต้นไป ณ ห้องประชุมสภาองค์การบริหารส่วนตำบลนาดี ปรากฏ ว่าไม่มีสมาชิกสภาฯท่านใดยื่นเสนอคำแปรญัตติ และคณะกรรมการ แปรญัตติ มีมติเห็นชอบให้คงร่างเดิมไว้ โดยไม่มีการแก้ไขหรือเพิ่มเติม ข้อความใด โดยขอเชิญประธานคณะกรรมการแปรญัตติ ได้แถลงให้ที่ ประชุมสภาองค์การบริหารส่วนตำบลนาดี แห่งนี้ ได้รับทราบ เชิญ ครับ

**นายวัฒนา ภูหวน** - เรียนประธานสภาฯที่เคารพและสมาชิกสภาฯ ผู้ทรงเกียรติทุกท่าน**ประธานคณะกรรมการแปรญัตติ** ครับ ผมนายวัฒนา ภูหวน สมาชิกสภาฯ หมู่ 5 ข้าพเจ้าประธาน คณะกรรมการแปรญัตติ เรียนประธานสภาองค์การบริหารส่วนตำบล

 นาดีด้วยสภาองค์การบริหารส่วนตำบลนาดี ได้กำหนดระยะเวลา พิจารณาคำแปรญัตติให้คณะกรรมการแปรญัตติพิจารณาร่าง ข้อบัญญัติงบประมาณรายจ่ายประจำปีงบประมาณ พ.ศ.2565 ให้ แล้วเสร็จภายในวันที่ 19 สิงหาคม 2564 และให้ส่งคืนให้ ประธานสภาองค์การบริหารส่วนตำบลนาดี ภายในวันที่ 20 สิงหาคม 2564 เพื่อนำเสนอต่อสภาองค์การบริหารส่วนตำบลนาดี ในวันที่ 25 สิงหาคม 2564 เพื่อพิจารณาในวาระที่ 2 และวาระที่ 3 ต่อไป นั้น

 บัดนี้ คณะกรรมการแปรญัตติได้ดำเนินการประชุมพิจารณา แปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2565 เสร็จสิ้นเรียบร้อยแล้ว ซึ่งผลการพิจารณาแปรญัตติร่าง ข้อบัญญัติฯ ดังกล่าวนั้น ที่ประชุมให้คงร่างเดิม โดยไม่มีการแก้ไข เพิ่มเติมข้อความใด จึงถือว่าร่างข้อบัญญัติงบประมาณรายจ่าย ประจำปีงบประมาณ พ.ศ.2565 ได้ผ่านการพิจารณาของ คณะกรรมการแปรญัตติฯ มีรายละเอียดตามบันทึกรายงานการ ประชุมคณะกรรมการแปรญัตติ จึงเรียนมาเพื่อโปรดทราบ และ นำเสนอต่อสภาองค์การบริหารส่วนตำบลนาดี เพื่อพิจารณาในวาระที่ 2 และวาระที่ 3 ต่อไป

 **พัก 15 นาที**

**นายสุมาลย์ ปลดปลิด** - ผมขอมติที่ประชุมเห็นชอบให้คงร่างเดิม โดยไม่มีการแก้ไขหรือ**ประธานสภาฯ** เพิ่มเติม หรือเพิ่มเติมข้อความใด ของร่างข้อบัญญัติงบประมาณ รายจ่ายประจำปีงบประมาณ พ.ศ. 2565 หรือไม่ครับ โปรดยกมือ

**มติที่ประชุม** - เห็นชอบ 13 เสียง

 - ไม่เห็นชอบ – เสียง

**นายสุมาลย์ ปลดปลิด - วาระที่ 3 ขั้นลงมติ**

**ประธานสภาฯ** - ตามระเบียบกระทรวงมหาดไทยว่าด้วยข้อบังคับการประชุมสภา ท้องถิ่น พ.ศ. 2547 แก้ไขเพิ่มเติม ฉบับที่ 2 พ.ศ. 2554 ข้อ 52 การ พิจาณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุม สภาท้องถิ่นจะได้ลงมติให้มีการอภิปราย ถ้ามีเหตุอันสมควร

 ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ ตราเป็นข้อบัญญัติหรือไม่ผมก็จะขอมติที่ประชุมสภาท้องถิ่นแห่งนี้ว่า จะให้ตราเป็นข้อบัญญัติงบประมาณรายจ่ายประจำปีงบประมาณ พ.ศ. 2565 หรือไม่ครับ โปรดยกมือ

**มติที่ประชุม** - เห็นชอบ 13 เสียง

 - ไม่เห็นชอบ – เสียง

 - มีมติเป็นเอกฉันท์ ให้ตราเป็นข้อบัญญัติงบประมาณรายจ่ายประจำปี งบประมาณ พ.ศ. 2565

**นายสุมาลย์ ปลดปลิด 5.2 เรื่องขออนุมัติโอนแก้ไขเปลี่ยนแปลงคำชี้แจงงบประมาณประธานสภาฯ รายจ่ายในงบลงทุนโครงการก่อสร้างถนนคอนกรีตเสริมเหล็ก รหัส ทางหลวงท้องถิ่น กส.ถ.98-007 บริเวณสายนา นายวีระ ศรีจำปา บ้านคลองคู่ หมู่ 6 ถึงนา นางเจียม ชนะชื่น บ้านปอแดง หมู่ 2 งบประมาณ 460,600 บาท** เชิญฝ่ายบริหารครับ

**นางณัฏฐกฤตญา ภูโชคชัย** - เรียนประธานสภาฯที่เคารพและสมาชิกสภาฯ ผู้ทรงเกียรติทุกท่าน**ปลัด อบต.นาดี ปฏิบัติหน้าที่ นายก อบต.นาดี** ค่ะ ดิฉันนางณัฏฐกฤตญา ภูโชคชัย ปลัดองค์การบริหารส่วนตำบลนา ดี ปฏิบัติหน้าที่ นายกองค์การบริหารส่วนตำบลนาดี ขออนุมัติแก้ไข เปลี่ยนแปลงคำชี้แจงงบประมาณ

 ตามระเบียบกระทรวงมหาดไทยว่าด้วยวิธีการงบประมาณ ขององค์กรปกครองส่วนท้องถิ่น พ.ศ. 2563 หมวด 4 การโอนและ แก้ไขเปลี่ยนแปลงงบประมาณ ข้อ 29 การแก้ไขเปลี่ยนแปลงคำชี้แจง งบประมาณรายจ่ายในงบลงทุน ที่ทำให้ลักษณะ ปริมาณ คุณภาพ เปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของ สภาท้องถิ่น

องค์การบริหารส่วนตำบลนาดี ขออนุมัติแก้ไขเปลี่ยนแปลง คำชี้แจงงบประมาณรายจ่ายประจำปีงบประมาณ พ.ศ. 2564 ในงบ ลงทุนแผนงานอุตสาหกรรมและการโยธา งบลงทุน หมวดค่าที่ดิน และสิ่งก่อสร้าง

 **โครงการเดิม** โครงการก่อสร้างคอนกรีตเสริมเหล็ก รหัสทางหลวง ท้องถิ่น กส.ถ. 98-007 บริเวณสายนา นายวีระ ศรีจำปา บ้านคลองคู่ หมู่ 6 ถึงนา นางเจียม ชนะชื่น บ้านปอแดง หมู่ 2 ตำบลนาดี อำเภอ ยางตลาด จังหวัดกาฬสินธุ์

ปริมาณงาน ขนาดกว้าง 4.00 เมตร ยาว 201.00 เมตร หนา 0.15 เมตร ไหล่ทางลงลูกรังกว้าง 0.50 เมตร หรือมีพื้นผิวจราจรไม่น้อยกว่า 804.00 ตารางเมตร งบประมาณ 460,600 บาท

 **โครงการใหม่** โครงการก่อสร้างถนนคอนกรีตเสริมเหล็ก รหัสทาง หลวงท้องถิ่น กส.ถ.98-009 สายศาลากลางบ้านคลองคู่ ถึงสามแยก ไปโคกคันจ้อง เริ่มจากบ้านนายรัศมี ทัคนภักดิ์ ถึงไร่ นายบุญมี ภูเบ้า ทอง บ้านคลองคู่ หมู่ 6 ตำบลนาดี อำเภอยางตลาด จังหวัดกาฬสินธุ์

 ปริมาณงาน ขนาดกว้าง 4.00 เมตร ยาว 198.00 เมตร หนา 0.15 เมตร ไหล่ทางลงลูกรังกว้าง0.50 เมตร หรือมีพื้นที่ผิวจราจรไม่น้อย กว่า 792.00 ตารางเมตร งบประมาณ 460,600 บาท

เหตุผลที่จำเป็นต้องขอโอนเปลี่ยนแปลงก็เพราะเส้นเดิมของ บริเวณ สายนา นายวีระ ศรีจำปา บ้านคลองคู่ หมู่ 6 ถึงนา นางเจียม ชนะชื่น บ้านปอแดง หมู่ 2 เราได้ดำเนินการไปแล้ว โดยใช้งบประมาณเงิน เหลือจ่ายเงินอุดหนุนเฉพาะกิจ ปีงบประมาณ พ.ศ. 2564

**นายสุมาลย์ ปลดปลิด** - มีสมาชิกสภาฯ ท่านใด มีข้อสงสัยหรืออยากสอบถามเพิ่มเติมอีก**ประธานสภาฯ** หรือไม่ครับ เกี่ยวกับการโอนเปลี่ยนแปลงคำชี้แจงงบประมาณครับ

**มติที่ประชุม** - ไม่มี

**นายสุมาลย์ ปลดปลิด** - ถ้าไม่มีสมาชิกสภาฯ ท่านใดสงสัยผมก็ขอมติที่ประชุม ในการ**ประธานสภาฯ** โอนเปลี่ยนแปลงคำชี้แจงงบประมาณเพื่อดำเนินการก่อสร้าง โครงการก่อสร้างถนนคอนกรีตเสริมเหล็ก รหัสทางหลวงท้องถิ่น กส.ถ.98-009 สายศาลากลางบ้านคลองคู่ ถึงสามแยกไปโคกคันจ้อง เริ่มจากบ้านนายรัศมี ทัคนภักดิ์ ถึงไร่ นายบุญมี ภูเบ้าทอง บ้านคลอง คู่ หมู่ 6 ตำบลนาดี อำเภอยางตลาด จังหวัดกาฬสินธุ์ โปรดยกมือครับ

**มติที่ประชุม** - เห็นชอบ 13 เสียง

 - ไม่เห็นชอบ – เสียง

 - มีมติเป็นเอกฉันท์ ให้โอนเปลี่ยนแปลงคำชี้แจงงบประมาณเพื่อ ดำเนินการก่อสร้างโครงการก่อสร้างถนนคอนกรีตเสริมเหล็ก รหัสทาง หลวงท้องถิ่น กส.ถ.98-009 สายศาลากลางบ้านคลองคู่ ถึงสามแยก ไปโคกคันจ้อง เริ่มจากบ้านนายรัศมี ทัคนภักดิ์ ถึงไร่ นายบุญมี ภูเข้า ทอง บ้านคลองคู่ หมู่ 6 ตำบลนาดี อำเภอยางตลาด จังหวัดกาฬสินธุ์

**นายสุมาลย์ ปลดปลิด 5.3 ขออนุมัติโอนงบประมาณรายจ่ายเพื่อจัดซื้อคอมพิวเตอร์ แบบ ประธานสภาฯ All In one ของกองคลัง จำนวน 1 เครื่อง ราคา 23,000 บาท**  เชิญฝ่ายบริหารครับ

**นางณัฏฐกฤตญา ภูโชคชัย** - เรียนประธานสภาฯที่เคารพและสมาชิกสภาฯ ผู้ทรงเกียรติทุกท่าน**ปลัด อบต.นาดี ปฏิบัติหน้าที่ นายก อบต.นาดี** ค่ะ ดิฉันนางณัฏฐกฤตญา ภูโชคชัย ปลัดองค์การบริหารส่วนตำบล

 นาดี ปฏิบัติหน้าที่ นายกองค์การบริหารส่วนตำบลนาดี

 ตามระเบียบกระทรวงมหาดไทยว่าด้วยวิธีการงบประมาณ ขององค์กรปกครองส่วนท้องถิ่น พ.ศ. 2563 หมวด 4 การโอนและ แก้ไขเปลี่ยนแปลงงบประมาณ ข้อ 27 การโอนเงินงบประมาณ รายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็น อำนาจอนุมัติของสภาท้องถิ่น

องค์การบริหารส่วนตำบลนาดี ขออนุมัติโอนงบประมาณ รายจ่ายประจำปีงบประมาณ พ.ศ. 2564 จากข้อบัญญัติงบประมาณ รายจ่ายประจำปีงบประมาณ พ.ศ. 2564 ของกองคลัง องค์การ บริหารส่วนตำบลนาดี เพื่อจัดซื้อครุภัณฑ์คอมพิวเตอร์ เครื่อง คอมพิวเตอร์ สำหรับงานประมวลผล จำนวน 1 เครื่อง ราคาเครื่องละ 23,000 บาท

โอนลดจาก แผนงานบริหารงานทั่วไป งานบริหารงานคลัง งบ ดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติ ราชการที่ไม่เข้าลักษณะรายจ่ายหมวดอื่นๆ โครงการค่าใช้จ่ายเพื่อ พัฒนาประสิทธิภาพในการบริหารงานคลัง ตั้งไว้ 30,000 บาท งบประมาณก่อนโอน 30,000 บาท โอน **23,000 บาท** งบประมาณ หลังโอน 7,000 บาท

 **เกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ฉบับเดือนพฤษภาคม 2563 ประกาศ ณ วันที่ 12 พฤษภาคม 2563**

 **เครื่องคอมพิวเตอร์ All In One สำหรับงานประมวลผล ราคา 23,000 บาท**

 **คุณลักษณะพื้นฐาน**

 - มีหน่วยประมวลผลกลาง (CPU) ไม่น้อยกว่า 4 แกนหลัก (4 core) โดยมีความเร็วสัญญาณนาฬิกา พื้นฐานไม่น้อยกว่า 1.6 GHz และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถใน การประมวลผลสูง จำนวน 1 หน่วย

 - หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกัน ขนาดไม่น้อยกว่า 6 MB

 - มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้

 1) มีหน่วยประมวลผลเพื่อแสดงภาพติดตั้งอยู่บนแผงวงจรหลักที่มีความสามารถในการใช้ หน่วยความจำแยกจากหน่วยความจำหลักขนาดไม่น้อยกว่า 2 GB

 2) มีหน่วยประมวลผลเพื่อแสดงภาพที่มีความสามารถในการใช้หน่วยความจำหลักในการแสดง ภาพขนาดไม่น้อยกว่า 2 GB

 - มีหน่วยความจำหลัก (RAM) ชนิด DDR4 หรือดีกว่า มีขนาดไม่น้อยกว่า 4 GB

 - มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือ ชนิด Solid State Drive ขนาดความจุไม่น้อยกว่า 250 GB จำนวน 1 หน่วย

 - มี DVD-RW หรือดีกว่า แบบติดตั้งภายใน (Internal) หรือภายนอก (External) จำนวน 1 หน่วย

 - มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวน ไม่น้อยกว่า 1 ช่อง

 - มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

 - มีแป้นพิมพ์และเมาส์

 - มีจอแสดงภาพในตัว และมีขนาดไม่น้อยกว่า 21 นิ้ว ความละเอียดแบบ FHD (1920x1080)

 - สามารถใช้งาน Wi-Fi (IEEE 802.11b, g, n, ac) และ Bluetooth

 - ส่วนเหตุผลและความจำเป็นที่ต้องโอนในครั้งนี้ ก็สืบเนื่องมาจาก เครื่องเดิม จัดซื้อเมื่อปี พ.ศ. 2552 ก็ถือว่าใช้งานมาพอสมควรแล้ว และไม่คุ้มค่าแก่การซ่อม เพราะเครื่องคอมพิวเตอร์แบบ All In One ตัวนี้ จะนำมาใช้งานเกี่ยวกับการจัดทำแผนที่ภาษีและทะเบียน ทรัพย์สิน โดยเฉพาะค่ะ

**นายสุมาลย์ ปลดปลิด** - มีสมาชิกสภาฯ ท่านใด มีข้อสงสัย หรืออยากสอบถามเพิ่มเติม เชิญ**ประธานสภาฯ** ท่านสุดใจ สมบูรณ์ ครับ

**นายสุดใจ สมบูรณ์** - เรียนประธานสภาฯที่เคารพและสมาชิกสภาฯ ผู้ทรงเกียรติทุกท่าน

**ส.อบต. หมู่ 9** ครับ ผมนายสุดใจ สมบูรณ์ สมาชิกสภาฯ หมู่ 9 ขอปรึกษาหารือ เกี่ยวกับ การจัดซื้อรถดับเพลิงครับ เราทำไมไม่ได้ตั้งงบประมาณไว้ สำหรับซื้อรถดับเพลิง เพราะบ้านเราช่วงนี้ เกิดอัคคีภัยอยู่บ่อยครับ ขอบคุณครับ

**นายสุมาลย์ ปลดปลิด** - เชิญฝ่ายบริหารครับ

**ประธานสภาฯ**

**นางณัฏฐกฤตญา ภูโชคชัย** - เรียนประธานสภาฯที่เคารพและสมาชิกสภาฯ ผู้ทรงเกียรติทุกท่าน**ปลัด อบต.นาดี ปฏิบัติหน้าที่ นายก อบต.นาดี** ค่ะ ดิฉันนางณัฏฐกฤตญา ภูโชคชัย ปลัดองค์การบริหารส่วนตำบล

 นาดี ปฏิบัติหน้าที่ นายกองค์การบริหารส่วนตำบลนาดี สำหรับการตั้ง งบประมาณที่จะจัดซื้อรถดับเพลิง เราก็ต้องตั้งให้ถูกหลักวิธี งบประมาณด้วยนะค่ะ เพราะมันบังคับด้วยเงินงบประมาณของเรา เราจะตั้งเกินดุลก็ไม่ได้ เพราะมันผิดระเบียบวิธีงบประมาณ แต่ก็ไม่ใช่ ว่าทางเราไม่คิดว่าจะไม่ซื้อ เพราะดิฉันก็คิดมาตลอดว่ารถดับเพลิงก็ เป็นสิ่งจำเป็นที่ต้องมี เพราะสามารถช่วยเหลือประชาชนได้มาก แต่ก็รอให้มีนายกองค์การบริหารส่วนตำบลนาดีแบบเต็มตัวก่อน เราก็ ค่อยมาพิจารณาหาแนวทางกันอีกครั้ง ค่ะ

**นายสุมาลย์ ปลดปลิด** - ก็ยังว่าละครับ คอมพิวเตอร์ ใช้งานไปส่วนมากการซ่อมก็ไม่คุ้มค่าแก่**ประธานสภาฯ** การใช้งาน เพราะก็ถือว่าใช้งานมาแล้ว คอมพิวเตอร์ ก็เหมือน โทรศัพท์ มีแต่พัฒนาไปเรื่อยๆ เราก็ต้องอัพเดตไปตามเขา ถ้า ไม่เช่นนั้นก็ไม่สามารถใช้งานได้ครับ ถ้าไม่มีสมาชิกสภาฯ ท่านใดสงสัย หรือจะสอบถามเพิ่ม ผมก็ขอมติที่ประชุม โปรดยกมือครับ

**มติที่ประชุม** - เห็นชอบ 13 เสียง

 - ไม่เห็นชอบ – เสียง

 - มีมติเป็นเอกฉันท์อนุมัติให้โอนงบประมาณเพื่อจัดซื้อครุภัณฑ์ คอมพิวเตอร์ แบบ All in one

**นายสุมาลย์ ปลดปลิด 5.4 เรื่องขอความเห็นชอบในการจัดสร้างสถานีสูบน้ำด้วยพลังงานประธานสภาฯ ไฟฟ้า บ้านปอแดง หมู่ 1-4 ตำบลนาดี อำเภอยางตลาด จังหวัด กาฬสินธุ์**  เชิญฝ่ายบริหารครับ

**นางณัฏฐกฤตญา ภูโชคชัย** - เรียนประธานสภาฯที่เคารพและสมาชิกสภาฯ ผู้ทรงเกียรติทุกท่าน**ปลัด อบต.นาดี ปฏิบัติหน้าที่ นายก อบต.นาดี** ค่ะ ดิฉันนางณัฏฐกฤตญา ภูโชคชัย ปลัดองค์การบริหารส่วนตำบล

 นาดี ปฏิบัติหน้าที่ นายกองค์การบริหารส่วนตำบลนาดี ก็สืบ เนื่องมาจาก ได้รับหนังสือ จากกำนัน ตำบลนาดี ว่า บ้านปอแดง หมู่ 1-4 ตำบลนาดี ได้มีการประชาคมหมู่บ้านเมื่อวันที่ 29 พฤษภาคม 2564 เวลา 09.00 น. ณ ศาลากลางบ้าน บ้านปอแดง หมู่ 3 โดยมติที่ ประชุมเพื่อก่อสร้างสถานีสูบน้ำด้วยพลังงานไฟฟ้า ที่เหมือเราเคยทำที่ บ้านขมิ้น หมู่ 5 ส่วนในรายละเอียด ขอมอบให้นิติกร เป็นผู้ชี้แจงค่ะ

**นายเทพพิทักษ์ สุนทรรส** - เรียนประธานสภาฯ ที่เคารพและสมาชิกสภาฯ ผู้ทรงเกียรติทุกท่าน**นิติกร** ครับ ผมนายเทพพิทักษ์ สุนทรรส ตำแหน่ง นิติกรองค์การบริหาร ส่วนตำบลนาดี สถานีสูบน้ำด้วยพลังงานไฟฟ้า โครงการสูบน้ำด้วย ไฟฟ้าเป็นโครงการชลประทานขนาดเล็กก่อสร้างในจุดที่ไม่สามารถ จัดหาแหล่ง น้ำเพื่อทำระบบชลประทานแบบอาศัยแรงโน้มถ่วงของ โลกได้ทั้งมีวัตถุประสงค์เพื่อส่งเสริมการใช้พลังงานไฟฟ้า ให้เป็น ประโยชน์ด้านการเกษตรอันเป็นการกระจายโอกาสในการทำ การเกษตรที่มีระบบชลประทานทั่วถึงไปยัง ทุกพื้นที่ของประเทศ เป็น การเพิ่มพื้นที่ชลประทานโดยรวมต่อไปอีกทั้งเป็นโครงการอีกประเภท หนึ่งที่มีศักยภาพ ในการบริหารจัดการน้ำสูง สภาพดินฟ้าอากาศไม่มี ผลกระทบมากนักต่อการบริหารจัดการน้ำการจัดสรรน้ำที่มี ความ พร้อม ตามความต้องการของเกษตรกร สามารถเพิ่มมูลค่าการ ผลิตของเกษตรกรในรูปแบบการทำ เกษตรกรรมเชิงประณีตการผลิต เป็นไปตามภาวะการณ์ตลาด การก่อสร้างโครงการสามารถเร่งรัดให้ เสร็จได้ภายในระยะเวลา 1 ปีก็สามารถใช้ประโยชน์จาก โครงการได้ แล้ว ประกอบกับใช้งบประมาณในการก่อสร้างที่ไม่สูงมากนักและเป็น มิตรต่อสิ่งแวดล้อม การก่อสร้างและการดูแลบำรุงรักษาที่ง่ายๆ ไม่ ยุ่งยากและซับซ้อนไม่ต้องใช้เทคนิควิชาการที่สูง อันเป็นผลทำให้ โครงการในลักษณะนี้ มีอายุการใช้งานที่ยาวนานการใช้งานที่เกิน 30 ปีเป็นเรื่องปกติของโครงการในลักษณะนี้ จึง มีความคุ้มค่าใน งบประมาณที่ลงทุนในการก่อสร้างการบำรุงรักษาและค่าใช้จ่ายในการ ดำเนินงานเป็นอย่างยิ่ง การจัดตั้งโครงการเป็นไปในรูปแบบบูรณาการ การประสานงานทุกฝ่ายที่เกี่ยวข้องตามภารกิจที่ กำหนดความ รับผิดชอบหน่วยงานราชการ เช่น กรมชลประทานจัดทำแผนการ ก่อสร้างโครงการก่อสร้างโครงการ ให้เรียบร้อยองค์กรปกครองส่วน ท้องถิ่นรับมอบโครงการที่เสร็จเรียบร้อยแล้วไปบริหารงานต่อไป กลุ่ม เกษตรกร หรือกลุ่มผู้ใช้น้ำเป็นผู้ใช้ประโยชน์ทั้งต้องช่วยดูแลและ บำรุงรักษาต่อไป เมื่อกรมชลประทานก่อสร้างเสร็จใช้ระยะเวลา 1 ปี ก็จะส่งมอบมาให้ทาง อบต.นาดี ของเราดำเนินการต่อไป ซึ่งรูปแบบ การดำเนินการ ก็จะมีอยู่ 3 รูปแบบ คือ รูปแบบที่ 1 องค์กรปกครอง ส่วนท้องถิ่นเป็นผู้รับผิดชอบในการบริหารจัดการทั้งหมด รูปแบบที่ 2 องค์กรปกครองส่วนท้องถิ่นมอบหมายให้กลุ่มเกษตรกรผู้ใช้น้ำเป็น ผู้รับผิดชอบบริหารจัดการทั้งหมด และรูปแบบที่ 3 องค์กรปกครอง ส่วนท้องถิ่นและกลุ่มเกษตรกรผู้ใช้น้ำร่วมกันบริหารจัดการ ซึ่งตาม ระเบียบถ้าจะดำเนินการก่อสร้าง ก็ต้องขอความเห็นชอบจากสภา องค์การบริหารส่วนตำบลนาดีก่อน จึงจะสามารถดำเนินการได้ครับ ส่วนในเรื่องของการก่อสร้าง การขออนุญาต การกระทำการต่างๆ เป็นหน้าที่ของทางกรมชลประทานครับ ส่วนสถานที่ที่จะก่อตั้งสถานี สูบน้ำด้วยพลังงานไฟฟ้า ตั้งอยู่ที่ หมู่ 1 เป็นที่ข้างนาของนางเพ็ญจี ภู ทองพัน ครับ และสำหรับรูปแบบการก่อสร้างก็เป็นไปตามแบบแปลน ของทางกรมชลประทาน ครับ ขอบคุณครับ

**นายสุมาลย์ ปลดปลิด** - มีสมาชิกสภาฯ ท่านใดมีข้อสงสัย หรืออยากสอบถามเพิ่มเติม อีก**ประธานสภาฯ** หรือไม่ครับ ถ้าไม่มีผมก็ขอมติที่ประชุม ให้ความเห็นชอบในการ ก่อสร้างสถานีสูบน้ำด้วยพลังงานไฟฟ้า บ้านปอแดง หมู่ 1-4 ครับ โปรดยกมือครับ

**มติที่ประชุม** - เห็นชอบ 13 เสียง

 - ไม่เห็นชอบ – เสียง

 - มีมติเป็นเอกฉันท์เห็นชอบให้ดำเนินการก่อสร้างสถานีสูบน้ำด้วย พลังงานไฟฟ้า บ้านปอแดง หมู่ 1-4

**นายสุมาลย์ ปลดปลิด 5.5 เรื่องการเสนอร่างแผนพัฒนาท้องถิ่น 5 ปี**

**ประธานสภาฯ (พ.ศ.2566 – 2570) ขององค์การบริหารส่วนตำบลนาดี** เชิญฝ่าย บริหารครับ

**นางณัฏฐกฤตญา ภูโชคชัย** - เรียนประธานสภาฯที่เคารพและสมาชิกสภาฯ ผู้ทรงเกียรติทุกท่าน**ปลัด อบต.นาดี ปฏิบัติหน้าที่ นายก อบต.นาดี** ค่ะ ดิฉันนางณัฏฐกฤตญา ภูโชคชัย ปลัดองค์การบริหารส่วนตำบล

 นาดี ปฏิบัติหน้าที่ นายกองค์การบริหารส่วนตำบลนาดีค่ะ สำหรับ แนวทางการจัดประชาคมท้องถิ่นกรณีมีการจัดทำและเพิ่มเติม แผนพัฒนาท้องถิ่น ขององค์กรปกครองส่วนท้องถิ่น ในสถานการณ์ การแพร่ระบาดของโรคติดเชื้อไวรัสโคโรนา 2019 (COVID-19) ระลอกใหม่ และเพื่อให้องค์กรปกครองส่วนท้องถิ่นสามารถปฏิบัติงาน ได้อย่างมีประสิทธิภาพ สอดคล้องกับการแก้ไขปัญหาสถานการณ์ใน ปัจจุบัน และเป็นการควบคุมการแพร่ระบาดของโรคติดเชื้อไวรัสโคโร นา 2019 (COVID-19) ขอให้พิจารณาในการยกเว้นการจัดทำ ประชาคมกรณีการเพิ่มเติมแผนพัฒนาท้องถิ่นขององค์กรปกครองส่วน ท้องถิ่น (พ.ศ. 2561 – 2565) และจัดทำแผนพัฒนาท้องถิ่นของ องค์กรปกครองส่วนท้องถิ่น (พ.ศ.2566 – 2570) ตามระเบียบ กระทรวงมหาดไทยว่าด้วยการจัดทำแผนพัฒนาท้องถิ่นขององค์กร ปกครองส่วนท้องถิ่น พ.ศ. 2548 และที่แก้ไขเพิ่มเติม ข้อ 5 วรรคสอง ในเขตจังหวัดตามความเหมาะสม จนกว่าสถานการณ์การแพร่ระบาด ของโรคติดเชื้อไวรัสโคโรนา 2019 (COVID-19) จะเข้าสู่ภาวะปกติ ในส่วนรายละเอียด ก็ขอมอบให้ทางนักวิเคราะห์นโยบายและแผน ชี้แจงรายละเอียดเพิ่มเติมค่ะ

**นางสาวทรงพรรณ ภูงามเงิน** - เรียนประธานสภาฯที่เคารพและสมาชิกสภาฯ ผู้ทรงเกียรติทุกท่าน

**นักวิเคราะห์ฯ** ค่ะ ดิฉันนางสาวทรงพรรณ ภูงามเงิน นักวิเคราะห์นโยบายและแผน ตามระเบียบกระทรวงมหาดไทยว่าด้วยการจัดทำแผนพัฒนาของ องค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 และ (ฉบับที่ 3) พ.ศ. 2561 ข้อ 18 แผนพัฒนาท้องถิ่น กรณีองค์กรปกครองส่วนท้องถิ่นอื่นที่มีกฎหมายจัดตั้ง ให้จัดทำหรือ ทบทวนให้แล้ว เสร็จภายในเดือนตุลาคมก่อนปีงบประมาณถัดไป ซึ่ง แผนพัฒนาท้องถิ่นห้าปี (พ.ศ. 2566 – 2570) ต้องจัดทำหรือทบทวน ให้เสร็จสิ้นภายในสิ้นเดือนตุลาคม พ.ศ.2564 นั้น

 กระทรวงมหาดไทยจึงได้ซักซ้อมแนวทางการจัดทำ แผนพัฒนาขององค์กรปกครองส่วนท้องถิ่น ( พ.ศ. 2566 – 2570) ให้มีความสอดคล้องกับยุทธศาสตร์การพัฒนาขององค์กรปกครอง ส่วนท้องถิ่นในเขตจังหวัด ยุทธศาสตร์จังหวัด ยุทธศาสตร์กลุ่มจังหวัด แผนพัฒนาจังหวัด แผนพัฒนา กลุ่มจังหวัด แผนพัฒนาภาค แผนพัฒนาเศรษฐกิจและสังคมแห่งชาติ ยุทธศาสตร์ชาติ 20 ปี และ เป้าหมายการพัฒนาที่ยั่งยืน โดย ให้ดำเนินการตามหลักการบริหาร กิจการบ้านเมืองที่ดี จึงให้องค์กรปกครองส่วนท้องถิ่น จัดทำแผน พัฒนาท้องถิ่นหรือทบทวนแผนพัฒนาท้องถิ่นห้าปี

 (พ.ศ.2566 – 2570) ให้เป็นไปตามระเบียบกระทรวงมหาดไทยว่า ด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม ข้อ 17 ตามเค้าโครงแผนพัฒนาขององค์กร ปกครองส่วนท้องถิ่นห้าปี (พ.ศ. 2566 – 2570) แจ้งตามหนังสือ กระทรวงมหาดไทย ด่วนที่สุด ที่ มท 0810.3/ว 7467 ลงวันที่ 14 ธันวาคม 2563

 งานวิเคราะห์นโยบายและแผนองค์การบริหารส่วนตำบลนาดี ได้นำโครงการจากแผนพัฒนาท้องถิ่น 5 ปี (พ.ศ. 2561 – 2565) จาก การที่ได้รวบรวมในคราวประชุมสภาฯสมัย สามัญ สมัยที่ 2 ประจำปี พ.ศ. 2564 เมื่อวันที่ 15 มิถุนายน 2564 ที่ได้ให้สมาชิกสภา องค์การบริหารส่วนตำบลนาดี แต่ละหมู่บ้านได้แก้ไขและเพิ่มเติมและ จัดประชาคม เพื่อรับฟังปัญหาความเดือดร้อนของประชาชนแต่ละ หมู่บ้านแล้ว นำมาทบทวนแผนพัฒนาท้องถิ่น แล้วให้คณะกรรมการ สนับสนุนการจัดทำแผนพัฒนาท้องถิ่น จัดทำร่างแผนพัฒนาท้องถิ่น ห้าปี ( พ.ศ. 2566 – 2570) เสนอคณะกรรมการพัฒนาท้องถิ่น เพื่อพิจารณาและให้ความเห็นชอบร่างแผนพัฒนาท้องถิ่น ซึ่ง คณะกรรมการพัฒนาท้องถิ่น ได้มีมติเห็นชอบ เพื่อให้เป็นไปตาม ระเบียบกระทรวงมหาดไทยว่าด้วยการจัดทำแผนพัฒนาขององค์กร ปกครองส่วนท้องถิ่น พ.ศ. 2548 หมวด 3 ข้อ 17 (4) ผู้บริหาร ท้องถิ่นพิจารณาอนุมัติร่างแผนพัฒนาท้องถิ่น และประกาศใช้ แผนพัฒนาท้องถิ่นได้ก็ต่อเมื่อได้รับความเห็นชอบจากสภาองค์การ บริหารส่วนตำบลแล้ว องค์การบริหารส่วนตำบลนาดี จึงเสนอร่าง แผนพัฒนาท้องถิ่นห้าปี ( พ.ศ. 2566 – 2570) ต่อสภาองค์การ บริหารส่วนตำบลนาดี เพื่ออนุมัติและประกาศใช้เป็นแผนพัฒนา ท้องถิ่น 5 ปี ( พ.ศ. 2566 – 2570) ขององค์การบริหารส่วนตำบล

 นาดี อำเภอยางตลาด จังหวัดกาฬสินธุ์ ต่อไปค่ะ

**นายสุมาลย์ ปลดปลิด** - มีสมาชิกสภาฯ ท่านใดมีข้อสงสัยหรือไม่อย่างไรครับ ก็ขอให้ท่านดู**ประธานสภาฯ** ตรวจสอบดูแผนพัฒนาท้องถิ่น5 ปี ( พ.ศ. 2566 – 2570) ใน หมู่บ้านของตนเองให้ถูกต้องด้วยนะครับ

**มติที่ประชุม** - ไม่มี

**นายสุมาลย์ ปลดปลิด** - ถ้าสมาชิกสภาฯ ไม่มีขอสงสัย ผมก็จะขอมติที่ประชุมสภาฯ อนุมัติ**ประธานสภาฯ** ให้ประกาศใช้แผนพัฒนาท้องถิ่น 5 ปี ( พ.ศ. 2566 – 2570) โปรด ยกมือครับ

**มติที่ประชุม** - เห็นชอบ 13 เสียง

 - ไม่เห็นชอบ – เสียง

 - มีมติเป็นเอกฉันท์อนุมัติให้ประกาศใช้แผนพัฒนาท้องถิ่น 5 ปี

 ( พ.ศ. 2566 – 2570)

**ระเบียบวาระที่ 6**  **เรื่องอื่นๆ**

**นายสุมาลย์ ปลดปลิด** - เชิญฝ่ายบริหารครับ

**ประธานสภาฯ**

**นางณัฏฐกฤตญา ภูโชคชัย** - เรียนประธานสภาฯที่เคารพและสมาชิกสภาฯ ผู้ทรงเกียรติทุกท่าน**ปลัด อบต.นาดี ปฏิบัติหน้าที่ นายก อบต.นาดี** ค่ะ ดิฉันนางณัฏฐกฤตญา ภูโชคชัย ปลัดองค์การบริหารส่วนตำบล

 นาดี ปฏิบัติหน้าที่ นายกองค์การบริหารส่วนตำบลนาดีค่ะ ก็เรื่องสืบ เนื่องจากวันที่ 13 สิงหาคม 2564 ตามที่ท่านประธานสภาฯ ได้แจ้ง เรื่องของนางทองเส็ง ภูกิ่งแก้ว ซึ่งเมื่อวันจันทร์ที่ 23 สิงหาคม 2564 ที่ผ่านมา เราได้ทำการไปมอบเงินช่วยเหลือแล้ว จำนวน 3,800 บาท ที่ทางท่านประธานสภาฯ ได้กล่าวไปแล้วข้างต้น ถ้าประชาชนใน หมู่บ้านของท่าน ได้รับความเดือดร้อน ก็ให้ท่านได้เขียนคำร้องเข้ามา ซึ่งก็จะเข้าในรูปแบบของคณะกรรมการ ก็ไม่ใช่จะได้ทุกรายไปค่ะ

 เรื่องที่สอง เส้นเลียบคลองชลประทาน จากบ้านนายไสว สูญ ศร ไปถึง บ้านคลองคู่ หมู่ 6 ทางกำนันผู้ใหญ่บ้าน ได้รับงบประมาณ มาในการรื้อคลองชลประทานดังกล่าว มีการตัดต้นไม้ข้างทาง และที่ สำคัญ มีการขุดลอกดินขึ้นมาจากคลอง แล้วเอามากองข้างถนน คอนกรีต เมื่อดินแห้งแล้ว ก็ทำให้ถนนไม่สะอาดทำให้ถนนแลดูแคบลง และบางครั้งก็อาจทำให้เกิดอุบัติเหตุขึ้นด้วย เพราะถนนคอนกรีตเส้น นี้ ก็ก่อสร้างได้ไม่นาน ทางเราก็จำเป็นต้องให้พนักงานจ้างเหมาไปขุด ดินที่อยู่ข้างถนนออก เพื่อความสวยงามและการสัญจรไปมาได้สะดวก ค่ะ

 เรื่องที่สาม รายงานสถานการณ์โควิด 19 ที่โรงพยาบาลสนาม ชุมชน ตำบลนาดีของเราคือวัดสว่างชัยศรี มีคนติดเชื้ออยู่ 5 คน และ อีกคนไปอยู่โรงพยาบาลสนามแห่ง ที่ 27 มีอาการไอ แต่ตรวจเชื้อยัง ไม่เจอ ทุกคนที่อยู่ ก็ไม่มีอาการรุนแรง เป็นอาการปกติทุกคนค่ะ

**นายสุมาลย์ ปลดปลิด** - เส้นจากบ้านนายไสว สูญศร ถึงบ้านคลองคู่ หมู่ 6 ทางชลประทาน**ประธานสภาฯ** ให้งบประมาณ มา 5,000 บาท ชาวบ้านก็ช่วยกันเอง แต่ทำแล้วก็ไม่ แล้ว ก็ต้องให้ทาง อบต. ออกไปเก็บอีก ถนนคอนกรีตก็เพิ่งสร้างเสร็จ ใหม่ๆ ก็อยากให้ช่วยกันดูแลหน่อยนะครับ เชิญท่านวัฒนา ภูหวน ครับ

**นายวัฒนา ภูหวน** - เรียนประธานสภาฯ ที่เคารพและสมาชิกสภาฯ ผู้ทรงเกียรติทุก

**ส.อบต.หมู่ 5** ท่านครับ ผมนายวัฒนา ภูหวน สมาชิกสภาฯ หมู่ 5 ขอแจ้งเรื่องการ บรรเทาความเดือดร้อนของชาวบ้านขมิ้นครับ เส้นที่ 1 จากนา นาย ทองบ่อ ภูหวล ถึง นา นายคำ ปรีพร เส้นที่ 2 เส้นจากทางหลวงชน บท กส.2045 ถึง ลำน้ำพาน และเส้นที่ 3 เส้นจากบ้านนางเพลินจิต บัวระสิง ถึง นา นางสำรวย ภูวัด การสัญจรไปมาเป็นถนนลูกรัง เป็น หลุมลึกมาก การสัญจรไปมายากลำบากครับ ยิ่งเวลาฝนตก แทบจะ สัญจรไม่ได้เลยครับ ก็อยากจะขอดินลูกรังไปถม เพื่อให้การสัญจรไป มาได้สะดวกครับ ขอบคุณครับ

**นายสุมาลย์ ปลดปลิด** - เชิญฝ่ายบริหารครับ

**ประธานสภาฯ**

**นางณัฏฐกฤตญา ภูโชคชัย -** เรียนประธานสภาฯที่เคารพและสมาชิกสภาฯ ผู้ทรงเกียรติทุกท่าน**ปลัด อบต.นาดี ปฏิบัติหน้าที่ นายก อบต.นาดี** ค่ะ ดิฉันนางณัฏฐกฤตญา ภูโชคชัย ปลัดองค์การบริหารส่วนตำบล

 นาดี ปฏิบัติหน้าที่ นายกองค์การบริหารส่วนตำบลนาดีค่ะตามที่ท่าน สมาชิกสภาฯ หมู่ 5 แจ้งเข้ามาเรื่องของถนนลูกรัง ส่วนมากเราก็จะ พิจารณาดูงบประมาณให้ทุกปี ทั้งตำบล แต่ต้องรอหลังฤดูฝนหมด ก่อนค่ะ เพราะถ้าไปลงช่วงนี้ ฝนตกดินลูกรังก็คงไหลออกจากถนน หมดและก็คงจะสัญจรไปมา ไม่ได้เลยค่ะ ก็จะพิจารณาหางบประมาณ เพื่อช่วยเหลือพี่น้องเราค่ะ

**นายสุมาลย์ ปลดปลิด** - สำหรับผม ก็มีเรื่องที่อยากจะแจ้งอีกเรื่องครับ เรื่องของการร้องเรียน**ประธานสภาฯ** ของชาวบ้าน บ้านหลุมข้าว หมู่ 7 เรื่องกลิ่นของสุกร หรือเลี้ยงหมูไว้ใน บ้าน ส่งกลิ่นเหม็น บ้านที่อาศัยอยู่ใกล้ ไม่สามารถอยู่ได้ จึงได้เขียนคำ ร้องเข้ามา ซึ่งวันพรุ่งนี้ 26 สิงหาคม 2564 ผม และฝ่ายบริหาร พร้อม ด้วยกำนันและผู้อำนวยการโรงพยาบาลส่งเสริมสุขภาพตำบลบ้านปอ แดง ก็จะได้ออกดูสถานที่ และหาทางแก้ไขปัญหาความเดือดร้อน ให้กับประชาชนชาวตำบลนาดี ของเราครับ

**มติที่ประชุม** - รับทราบ

**นายสุมาลย์ ปลดปลิด** - มีสมาชิกสภาฯ ท่านใดมีเรื่องจะสอบถามหรือเพิ่มเติมอีกหรือไม่ครับ**ประธานสภาฯ**

**มติที่ประชุม** - ไม่มี

**นายสุมาลย์ ปลดปลิด** - กล่าวปิดประชุม

**ประธานสภาฯ**

 ปิดประชุมเวลา 14.50 น.

 (ลงชื่อ) ณัฏฐกฤตญา ภูโชคชัย ผู้จดรายงานการประชุมสภาฯ

 (นางณัฏฐกฤตญา ภูโชคชัย)

 เลขานุการสภาองค์การบริหารส่วนตำบลนาดี

 (ลงชื่อ) สุมาลย์ ปลดปลิด ผู้ตรวจรายงานการประชุมสภาฯ

 (นายสุมาลย์ ปลดปลิด)

 ประธานสภาองค์การบริหารส่วนตำบลนาดี

 **คณะกรรมการตรวจรายงานการประชุม**

#

 (ลงชื่อ) กัลยรัตน์ ภูกระทาน ประธานกรรมการตรวจรายงานการประชุม

 (นางสาวกัลยรัตน์ ภูกระทาน)

 สมาชิกสภาองค์การบริหารส่วนตำบลนาดี หมู่ที่ 1

 (ลงชื่อ) วัฒนา ภูหวน กรรมการตรวจรายงานการประชุม

 (นายวัฒนา ภูหวน)

 สมาชิกสภาองค์การบริหารส่วนตำบลนาดี หมู่ที่ 5

 (ลงชื่อ) จ.ส.อ. บุญล้อม ภูสมศรี กรรมการตรวจรายงานการประชุม

 (บุญล้อม ภูสมศรี)

 สมาชิกสภาองค์การบริหารส่วนตำบลนาดี หมู่ที่ 9